राइस मिलर केंद्रों से समय पर धान उठाएं: कलेक्टर
जिले के राइस मिलरों की आपात बैठक सोमवार को कलेक्टर शम्मी आबिदी ने ली। बैठक के दौरान कलेक्टर ने उपार्जन केन्द्रों से धान उठाव समय सीमा में कराने कहा। साथ ही चावल की पूर्ति समय पर कराने कहा। डीएमओ ने राइस मिलरों को जारी डीओ के विरूद्ध धान का उठाव नहीं हुआ है, जिसे एक सप्ताह में पूराकराने राईस मिलरों से कहा।
परिवहनकर्ता ने हमाल की समस्या बताई, जिसे स्थानीय स्तर पर निराकरण करने कहा। कलेक्टर ने कहाअनुबंधित राइस मिलरों को रोज 40 लाट चावल जमा कराने कहा। बैठक में जिला खाद्य अधिकारी जीआर ठाकुर, सहायक खाद्य अधिकारी आरएस यदु, जिला विपणन अधिकारी एलआर साहू, सहकारिता केंद्रीय बैंक नोडल अधिकारी सहित जिले के खाद्य निरीक्षक उपस्थित थे।
hin_Deva hin_Deva hin_Deva